ai4bharat/Pralekha huggingface dataset:
રાષ્ટ્રપતિ સચિવાલય
ભારતીય આંકડાકીય સેવાના પ્રોબેશનરોએ રાષ્ટ્રપતિ સાથે મુલાકાત કરી
અનંત માહિતી અને ડેટા પ્રવાહના આ યુગમાં, આંકડાઓની ભૂમિકા અને મહત્વ ઝડપથી વધ્યું છે: રાષ્ટ્રપતિ મુર્મુ
ભારતીય આંકડાકીય સેવાના પ્રોબેશનરોએ આજે  રાષ્ટ્રપતિ ભવન ખાતે ભારતના રાષ્ટ્રપતિ શ્રીમતી દ્રૌપદી મુર્મુ સાથે મુલાકાત કરી હતી.
અધિકારીઓને સંબોધતા રાષ્ટ્રપતિએ કહ્યું કે, સાચા આંકડાકીય વિશ્લેષણ વિના નીતિ ઘડતર અને અમલ અસરકારક બની શકે નહીં. અનંત માહિતી અને ડેટા પ્રવાહના આ યુગમાં, આંકડાઓની ભૂમિકા અને મહત્વ ઝડપથી વધ્યું છે. જ્યારે આપણે કોઈપણ પરિમાણના સંદર્ભમાં ભારતના રેન્ક વિશે વાત કરીએ છીએ, ત્યારે તે આંકડા છે. જ્યારે આપણે કહીએ છીએ કે, ભારત યુવાનોનો દેશ છે અથવા ઉચ્ચ વસતિ વિષયક ડિવિડન્ડ ધરાવે છે, ત્યારે આપણે આ વાત આંકડાઓના આધારે કહીએ છીએ.
રાષ્ટ્રપતિએ કહ્યું કે ભારતીય આંકડાકીય સેવા અધિકારીઓની સરકારી અને બિન સરકારી સંસ્થાઓના ઉપયોગ માટે કેન્દ્રીય સ્તરે સત્તાવાર આંકડાઓનું સંકલન કરવામાં મુખ્ય ભૂમિકા છે. તેમની નોકરી માટે આંકડાકીય પદ્ધતિઓમાં ઉચ્ચ પ્રાવિણ્યની જરૂર છે, જેનો ઉપયોગ તેઓ દેશની માહિતી અને માહિતીની જરૂરિયાતોને ઉકેલવા માટે કરશે. તેમણે નોંધ્યું હતું કે તેમની તાલીમમાં વિવિધ મોડ્યુલ્સ ડેટા માઇનિંગ, બિગ ડેટા અને આર્ટિફિશિયલ ઇન્ટેલિજન્સના તાજેતરમાં ઉભરેલા ક્ષેત્રો સહિત વિશાળ ક્ષેત્રોને આવરી લે છે. તેમણે વિશ્વાસ વ્યક્ત કર્યો કે તાલીમ કાર્યક્રમ તેઓને તેમની ફરજો અસરકારક રીતે નિભાવવામાં સક્ષમ બનાવશે.
રાષ્ટ્રપતિએ કહ્યું કે ભારત સામાજિક-આર્થિક પરિવર્તનના નવા તબક્કાની ટોચ પર છે. ડિજિટલ ટેક્નોલોજીના વધતા પ્રવેશથી સરકારી કામકાજમાં પારદર્શિતા અને કાર્યક્ષમતા આવી છે અને ઈ-ગવર્નમેન્ટ લેન્ડસ્કેપમાં પરિવર્તન આવ્યું છે. આ પહેલો દ્વારા ડેટાનો પ્રવાહ અસરકારક નિર્ણયો લેવામાં સરકારને ટેકો પૂરો પાડે છે.
અધિકારીઓને તેમની ફરજો ઈમાનદારી અને પ્રતિબદ્ધતા સાથે કરવા વિનંતી કરતાં રાષ્ટ્રપતિએ કહ્યું કે ભારતને વધુ પ્રગતિ અને વિકાસ તરફ લઈ જવામાં તેમનું યોગદાન ઘણું મોટું રહેશે. તેઓ જે માહિતી અને ડેટા પૃથ્થકરણ કરે છે તે નીતિઓ બનાવવા અને તેના અમલીકરણમાં નિમિત્ત બનશે જે સુનિશ્ચિત કરે છે કે વિકાસની સફરમાં કોઈ પાછળ ન રહી જાય.
રાષ્ટ્રપતિનું ભાષણ જોવા માટે કૃપા કરીને અહીં ક્લિક કરો
YP/GP/JD
(Visitor Counter : 156
પ્રધાનમંત્રીનું કાર્યાલય
પ્રધાનમંત્રી કચ્છમાં આયોજિત આંતરરાષ્ટ્રીય મહિલા દિવસ પર સેમિનારને સંબોધશે
સમાજમાં મહિલા સંતોની ભૂમિકા અને મહિલા સશક્તીકરણમાં તેમના યોગદાનને ઓળખવા માટે સેમિનારનું આયોજન
પ્રધાનમંત્રી શ્રી નરેન્દ્ર મોદી સાંજે 6 વાગ્યે કચ્છના ધોરડો ખાતે મહિલા સંત શિબિરમાં આંતરરાષ્ટ્રીય મહિલા દિવસ પર એક સેમિનારને વીડિયો કોન્ફરન્સિંગ દ્વારા સંબોધિત કરશે. સમાજમાં મહિલા સંતોની ભૂમિકા અને મહિલા સશક્તીકરણમાં તેમના યોગદાનને ઓળખવા માટે આ સેમિનારનું આયોજન કરવામાં આવ્યું છે. ધોરડોમાં યોજાનાર સેમિનારમાં 500થી વધુ મહિલા સંતો હાજરી આપશે.
સેમિનારમાં સંસ્કૃતિ, ધર્મ, સ્ત્રી ઉત્થાન, સુરક્ષા, સામાજિક દરજ્જો અને ભારતીય સંસ્કૃતિમાં મહિલાઓની ભૂમિકા પરના સત્રોનો સમાવેશ કરવામાં આવશે. મહિલાઓની સિદ્ધિઓ સાથે મહિલાઓને લાભ આપતી કેન્દ્ર અને રાજ્ય સરકારોની કલ્યાણકારી યોજનાઓની પણ ચર્ચા કરવામાં આવશે.
સેમિનારમાં કેન્દ્રીય મંત્રી શ્રીમતી સ્મૃતિ ઝુબિન ઈરાની, કેન્દ્રીય રાજ્ય મંત્રીઓ સાધ્વી નિરંજનજ્યોતિ, ડૉ. ભારતી પ્રવિણ પવાર પણ ભાગ લેશે. આ કાર્યક્રમમાં સાધ્વી ઋતંભરા, મહામંડલેશ્વર કનકેશ્વરી દેવી સહિત અન્ય લોકો ઉપસ્થિત રહેશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ ડૉ. શ્યામા પ્રસાદ મુખર્જીને તેમની પુણ્યતિથિ પર યાદ કર્યા
પ્રધાનમંત્રી શ્રી નરેન્દ્ર મોદીએ ડૉ. શ્યામા પ્રસાદ મુખર્જીને તેમની પુણ્યતિથિ પર શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"ડો. શ્યામા પ્રસાદ મુખર્જીને તેમની પુણ્યતિથિ પર યાદ કરી રહ્યા છીએ. ભારતની એકતાને આગળ વધારવા માટેના તેમના અપ્રતિમ પ્રયાસો માટે દરેક ભારતીય તેમનો ઋણી છે. તેમણે ભારતની પ્રગતિ માટે સખત મહેનત કરી અને એક મજબૂત અને સમૃદ્ધ રાષ્ટ્રનું સ્વપ્ન જોયું. આપણે તેમના સપનાને સાકાર કરવા માટે પ્રતિબદ્ધ છીએ. "
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 91.77 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 6.73 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
91,77,37,885
|
|
બાકી ઉપલબ્ધ
|
|
6,73,07,240
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 91.77 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 6.73 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 160
પ્રધાનમંત્રીનું કાર્યાલય
પ્રધાનમંત્રીએ ભૂતપૂર્વ ભારતીય ક્રિકેટર શ્રી યશપાલ શર્માજીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ભૂતપૂર્વ ભારતીય ક્રિકેટર અને 1983ના વર્લ્ડ કપ વિજેતા ટીમના સભ્ય શ્રી યશપાલ શર્માજીના અવસાન અંગે ઉંડી વ્યથા વ્યક્ત કરી હતી.
એક ટવીટમાં પ્રધાનમંત્રીએ કહ્યું કે, "શ્રી યશપાલ શર્માજી 1983 ની સુપ્રસિદ્ધ ટીમ સહિત ભારતીય ક્રિકેટ ટીમના ઘણા પ્રિય સભ્ય હતા. તેઓ સાથી ખેલાડીઓ, ચાહકો અને નવોદિત ક્રિકેટરો માટે પ્રેરણારૂપ હતા. તેમના અવસાનથી દુઃખ થયું. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી કાન્તિસેન શ્રોફના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રી કાન્તિસેન શ્રોફ ના નિધન અંગે શોક વ્યક્ત કર્યો હતો.
એક ટ્વીટમાં પ્રધાનમંત્રીએ શ્રી કાન્તિસેન શ્રોફને ગુજરાતના માયાળુ હૃદયના માણસ તરીકે યાદ કર્યા કે જેઓ એક સફળ ઉદ્યોગપતિ હતા, જેમણે નાના કારીગરોના ઉત્થાન માટે પુષ્કળ યોગદાન આપ્યું હતું.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ લોકોને ગણેશ ચતુર્થીની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ લોકોને ગણેશ ચતુર્થીના અવસર પર શુભેચ્છા પાઠવી છે.
એક ટ્વીટમાં પ્રધાનમંત્રીએ કહ્યું, “આપ સૌને ગણેશ ચતુર્થીની શુભકામનાઓ, આ પાવન અવસરે દરેકના જીવનમાં સુખ, શાંતિ, સૌભાગ્ય અને આરોગ્ય લઈને આવે. ગણપતિ બાપ્પા મોરયા !”
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી નરસિંહભાઈ પટેલના નિધન પર શોક વ્યક્ત કર્યો
પ્રધાનમંત્રીએ સ્વાતંત્ર્ય સેનાની શ્રી નરસિંહભાઈ પટેલના નિધન પર ઊંડો શોક વ્યક્ત કર્યો છે અને સ્વાતંત્ર્ય સંગ્રામમાં તેમના યોગદાનને યાદ કર્યું છે.
પ્રધાનમંત્રી શ્રીએ ટ્વીટ કર્યું:
“"નવસારીના સ્વાતંત્ર્યસેનાની શ્રી નરસિંહભાઇ પટેલના અવસાનથી દુઃખ અનુભવું છું. દેશની આઝાદીની લડાઈમાં તેઓનું યોગદાન સદાય અવિસ્મરણીય રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના.
ૐ શાંતિ: ||"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી અને નેપાળના પ્રધાનમંત્રી વચ્ચે ટેલીફોન પર વાતચીત થઇ
પ્રધાનમંત્રી શ્રી નરેન્દ્ર મોદી અને નેપાળના પ્રધાનમંત્રી મહામહિમ શ્રી કે. પી. શર્મા ઓલી વચ્ચે ટેલીફોન પર વાતચીત થઇ હતી.
બંને મહાનુભવોએ વર્તમાન સમયમાં સમગ્ર વિશ્વમાં ફેલાયેલી કોવિડ-19 મહામારીના કારણે ઉભા થઇ રહેલા આરોગ્ય અને આર્થિક પડકારોથી બંને દેશ અને પ્રદેશના લોકોને સલામત રાખવા અંગે પોતાના મંતવ્યો વ્યક્ત કર્યા હતા. તેમણે મહામારીને અંકુશમાં લેવા માટે પોત-પોતાના દેશોમાં લેવાયેલા પગલાં અંગે પણ ચર્ચા કરી હતી.
પ્રધાનમંત્રી મોદીએ પ્રધાનમંત્રી ઓલીના નેતૃત્વમાં નેપાળ સરકારે આ કટોકટી સામે આપેલી પ્રતિક્રિયા અને વ્યવસ્થાપનની કામગીરી બિરદાવી હતી અને આ પડકાર સામે લડવા માટે નેપાળના લોકોના દૃઢ નિર્ધારની પ્રશંસા કરી હતી.
નેપાળના પ્રધાનમંત્રીએ સાર્ક દેશોમાં આ મહામારી સામે પ્રતિક્રિયા માટે સંકલન સાધવા માટે પ્રધાનમંત્રી મોદીએ કરેલી પહેલ અંગે પોતાના પ્રશંસાના શબ્દોનો પૂનરોચ્ચાર કર્યો હતો. તેમણે ભારત દ્વારા નેપાળને આપવામાં આવેલા દ્વિપક્ષીય સહકાર બદલ આભાર વ્યક્ત કર્યો હતો.
પ્રધાનમંત્રી મોદીએ આ વૈશ્વિક મહામારી સામે લડવાના નેપાળના પ્રયાસોમાં ભારત શક્ય હોય તે તમામ પ્રકારે સહકાર અને મદદ કરવા માટે પ્રતિબદ્ધ હોવાનો પૂનરોચ્ચાર કર્યો હતો. બંને નેતાઓ એ બાબતે સંમત થયા હતા કે, તેમના નિષ્ણાંતો અને અધિકારીઓ કોવિડ-19ના કારણે ઉભા થતા તમામ પ્રશ્નોના ઉકેલ માટે એકબીજા સાથે સતત નીકટતાથી વિચારવિમર્શ કરશે અને સંકલનમાં રહેશે. આવશ્યક ચીજવસ્તુઓનો પૂરવઠો સીમાપાર પૂરો પાડવા અંગે પણ તેમણે સંમતિ દર્શાવી હતી.
(પ્રધાનમંત્રીએ નેપાળના પ્રધાનમંત્રી ઓલી અને નેપાળના લોકોના સારા સ્વાસ્થ્ય અને સુખાકારી માટે શુભેચ્છાઓ પાઠવી હતી.
સ્વાસ્થ્ય અને પરિવાર કલ્યાણ મંત્રાલય
ભારત સરકારની ટેલિમેડિસિન પહેલ ઈ-સંજીવનીએ 1.2 કરોડ પરામર્શ પૂર્ણ કર્યા
આશરે 90,000 દર્દીઓએ દૂરસ્થ આરોગ્ય સેવાઓ મેળવવા માટે દૈનિક ઈ-સંજીવનીનો ઉપયોગ કર્યો
ભારત સરકારની રાષ્ટ્રીય ટેલિમેડિસિન સેવા ઈ-સંજીવનીએ 1.2 કરોડ  પરામર્શ ઝડપથી પૂર્ણ કરી દેશની સૌથી લોકપ્રિય અને સૌથી મોટી ટેલિમેડિસિન સેવાને આકાર આપ્યો છે. વર્તમાનમાં રાષ્ટ્રીય ટેલિમેડિસિન સેવા દેશભરમાં દરરોજ આશરે 90,000 દર્દીઓને સેવા આપી રહી છે જે દેશભરના દર્દીઓ તેમજ ડૉકટરો અને નિષ્ણાતો દ્વારા વ્યાપકરૂપે દત્તક લેવાનો સંકેત આપે છે.
આરોગ્ય અને પરિવાર કલ્યાણ મંત્રાલયની રાષ્ટ્રીય ટેલિમેડિસિન સેવા ઈ-સંજીવની બે સ્થિતિઓ દ્વારા કાર્યરત છે - ઈ-સંજીવની AB -HWC  જે હબ અને સ્પોક મોડેલ પર આધારિત છે અને ઈ-સંજીવની OPD -  પર આધારિત છે જે નાગરિકોને તેમના ઘરની મર્યાદામાં દર્દીઓને સેવાઓ પૂરી પાડે છે.
ઈ-સંજીવની AB-HWC એ લગભગ 67,00,000 પરામર્શ પૂર્ણ કર્યા છે. આયુષ્માન ભારત યોજના હેઠળ આરોગ્ય અને સુખાકારી કેન્દ્રો પર તેનો અમલ કરવામાં આવી રહ્યો છે. તેને નવેમ્બર 2019માં શરુ કરવામાં આવી હતી. ઈ-સંજીવની AB-HWC સેવાઓ શરૂ કરનાર આંધ્રપ્રદેશ પ્રથમ રાજ્ય હતું. તેના અમલ પછી, વિવિધ રાજ્યોમાં 2000થી વધુ હબ અને લગભગ 28,000 સ્પોક્સ સ્થાપવામાં આવ્યા છે.
ઈ-સંજીવની OPD નાગરિકો માટે બિન-કોવિડ19 અને કોવિડ19 સંબંધિત આઉટપેશન્ટ આરોગ્ય સેવાઓ મેળવવા માટે ટેલિમેડિસિન વેરિઅન્ટ છે. 13 એપ્રિલ, 2020ના રોજ દેશમાં પ્રથમ લોકડાઉન દરમિયાન શરુ કરવામાં આવ્યું હતું જ્યારે તમામ ઓપીડી બંધ કરવામાં આવી હતી. અત્યાર સુધી, 51,00,000થી વધુ દર્દીઓને ઈ-સંજીવની OPD દ્વારા સેવા આપવામાં આવી છે જે 430થી વધુ ઓપીડી ધરાવે છે જેમાં સામાન્ય ઓપીડી અને વિશેષ ઓપીડીનો સમાવેશ થાય છે. ભટિંડા , બીબીનગર , કલ્યાણી , ઋષિકેશ , કિંગ જ્યોર્જ મેડિકલ કોલેજ, લખનઉ  વગેરે જેવી પ્રિમિયર ટર્શરી લેવલ મેડિકલ સંસ્થાઓ પણ ઈ-સંજીવની OPD દ્વારા આઉટપેશન્ટ હેલ્થ સર્વિસ પૂરી પાડે છે.
ભારત સરકારની ઇ -સંજીવની - રાષ્ટ્રીય ટેલિમેડિસિન સેવા શહેરી અને ગ્રામીણ ભારતમાં અસ્તિત્વ ધરાવતી ડિજિટલ હેલ્થ વિભાજનને સમાપ્ત કરી રહી છે. તે ગૌણ અને તૃતીય સ્તરની હોસ્પિટલો પરનું ભારણ ઘટાડીને ગ્રાઉન્ડ લેવલ પર ડૉકટરો અને નિષ્ણાતોની અછતને દૂર કરી રહ્યું છે. નેશનલ ડિજિટલ હેલ્થ મિશનને અનુરૂપ, આ ડિજિટલ પહેલ દેશમાં ડિજિટલ હેલ્થ ઇકોસિસ્ટમને પણ વેગ આપી રહી છે. મોહાલીમાં સેન્ટર ફોર ડેવલપમેન્ટ ઓફ એડવાન્સ્ડ કોમ્પ્યુટિંગ  દ્વારા વિકસાવવામાં આવેલી સ્વદેશી ટેલિમેડિસિન ટેકનોલોજી છે. ટેલિમેડિસિનની ઉપયોગીતાને ધ્યાનમાં રાખીને અને કોવિડ -19 ચેપની બીજી લહેર ફાટી નીકળવાની અણધાર્યા ઘટના માટે આયોજનમાં, આરોગ્ય અને પરિવાર કલ્યાણ મંત્રાલયની પહેલને દરરોજ 500,000 પરામર્શને સક્ષમ કરવા માટે આગળ વધારવામાં આવી રહી છે.
ઇ -સંજીવનીના સ્વીકારવા  ની દ્રષ્ટિએ અગ્રણી 10 રાજ્યોમાં આંધ્ર પ્રદેશ , કર્ણાટક , તમિલનાડુ , ઉત્તર પ્રદેશ , ગુજરાત , મધ્યપ્રદેશ , બિહાર , મહારાષ્ટ્ર , પશ્ચિમ બંગાળ , કેરળ  નો સમાવેશ થાય છે.
SD/GP/BT
(
નાણા મંત્રાલય
નાણાં મંત્રીઃ ખેતીવાડીની આવક પર કરવેરા લાદવાની કેન્દ્ર સરકારની કોઈ યોજના નથી
નવી દિલ્હી, 25-04-2017
કેન્દ્રીય નાણાં મંત્રી શ્રી અરુણ જેટલીનું કૃષિની આવક પર કરવેરો લાદવાના વિષય પર નિવેદન નીચે મુજબ છેઃ
“મેં નીતિ આયોગના રિપોર્ટ ‘ઇન્કમ ટેક્સ ઓન એગ્રિકલ્ચર ઇન્કમ’માં ફકરાનો અભ્યાસ કર્યો છે. આ વિષય પર કોઈ પણ ગરબડ ટાળવા હું સ્પષ્ટપણે જણાવું છું કે ખેતીવાડીની આવક પર કરવેરો લાદવાની કેન્દ્ર સરકારની કોઈ યોજના નથી. અધિકારોની બંધારણીય ફાળવણી મુજબ ખેતીવાડીની આવક પર કરવેરો લાદવાની કામગીરી કેન્દ્ર સરકારના કાર્યક્ષેત્રમાં આવતી નથી.”
AP/J.Khunt/GP
(Visitor Counter : 109
પ્રધાનમંત્રીનું કાર્યાલય
પ્રધાનમંત્રીએ પશ્ચિમ બંગાળના જલપાઈગુડીમાં દુર્ઘટનાને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પશ્ચિમ બંગાળના જલપાઈગુડીમાં દુર્ગા પૂજા ઉત્સવ દરમિયાન દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે.
પ્રધાનમંત્રી કાર્યાલયે ટ્વીટ કર્યું;
"પશ્ચિમ બંગાળના જલપાઈગુડીમાં દુર્ગા પૂજાના ઉત્સવો દરમિયાન દુર્ઘટનાથી વ્યથિત છું. જેમણે પોતાના પ્રિયજનોને ગુમાવ્યા છે તેમના પ્રત્યે સંવેદના: PM @narendramodi"
"પશ્ચિમ બંગાળના જલપાઈગુડીમાં દુર્ગા પૂજા ઉત્સવ દરમિયાન દુર્ગા પૂજાના તહેવારો દરમિયાન દુર્ઘટનામાં મૃતકોના પ્રત્યેકના નજીકના સંબંધીઓને PMNRF તરફથી 2 લાખ રૂપિયા આપવામાં આવશે. ઘાયલોને 50,000 રૂપિયા આપવામાં આવશે: PM @narendramodi"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ડેટા સોનિફિકેશન દ્વારા UPI અને ડિજિટલ પેમેન્ટની વાર્તા પહોંચાડવા માટે IIPની પ્રશંસા કરી
પ્રધાનમંત્રી, શ્રી નરેન્દ્ર મોદીએ ડેટા સોનિફિકેશન દ્વારા નાણાંની લેવડદેવડના અવાજ દ્વારા ડિજિટલ પેમેન્ટ્સ અને UPIના મુદ્દાને પહોંચાડવા માટે ઇન્ડિયા ઇન પિક્સેલ્સ ની પ્રશંસા કરી છે.
પિક્સેલ્સમાં ભારતના ટ્વીટના જવાબમાં, પ્રધાનમંત્રીએ કહ્યું; "મેં ઘણી વાર UPI અને ડિજિટલ પેમેન્ટ્સ વિશે વાત કરી છે પરંતુ મને ખરેખર ગમ્યું કે તમે કેવી રીતે ડેટા સોનિફિકેશન દ્વારા ટ્રાન્ઝેક્શન કરેલા પૈસાના અવાજનો ઉપયોગ અસરકારક રીતે મુદ્દાને વ્યક્ત કરવા માટે કર્યો છે.
ખૂબ જ રસપ્રદ, પ્રભાવશાળી અને દેખીતી રીતે માહિતીપ્રદ!"
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રેલવે મંત્રાલય
ટપાલ સેવાને લગતા પ્રશ્નોના નિરાકરણ માટે ડાક અદાલત
અમદાવાદ, 25-03-2019
ટપાલ સેવાને લગતા પ્રશ્નો ના નિરાકરણ માટે પોસ્ટ માસ્ટર જનરલ , “સ્પીડ પોસ્ટ ભવન”, શાહીબાગ, અમદાવાદ-૩૮૦૦૦૪ની કચેરી ખાતે તારીખ 28-03-2019 ના રોજ 10:30 કલાકે ડાક અદાલત નું આયોજન કરવામાં આવેલ છે.
આ અદાલતમાં નીતિ વિષયક મુદ્દા સિવાયની ટપાલ સેવાઓને લગતા અન્ય મુદ્દાઓ સબંધિત ફરિયાદો સાંભળી નિકાલ કરવામાં આવશે.
નીતિ વિષયક આધારિત મુદ્દાઓની સુનાવણી હાથ ઉપર લેવામાં આવશે નહિ.
NP/J.Khunt/GP
(Visitor Counter : 203
ગૃહ મંત્રાલય
કોવિડ-19 સામેની લડાઇ માટે લાગુ કરવામાં આવેલા લૉકડાઉન પ્રતિબંધોના કારણે દેશભરમાં ફસાયેલા લોકોના આવનજાવન માટે વિશેષ ટ્રેનો દોડાવવામાં આવશે
કેન્દ્રીય ગૃહ મંત્રાલય  દ્વારા એક આદેશ બહાર પાડીને દેશભરના વિવિધ ભાગોમાં ફસાયેલા પરપ્રાંતીય શ્રમિકો, યાત્રાળુઓ, પર્યટકો, વિદ્યાર્થીઓ અને અન્ય લોકોને ઝડપથી આવનજાવન માટે રેલવે મંત્રાલય  દ્વારા વિશેષ ટ્રેન દોડાવવાની મંજૂરી આપવામાં આવી છે.
રેલવે મંત્રાલય દ્વારા આ ટ્રેનોની ગતિવિધિ સંબંધે રાજ્ય/ કેન્દ્ર શાસિત પ્રદેશો સાથે સંકલન કરવા માટે નોડલ અધિકારી ની નિયુક્તિ કરવામાં આવશે. ટિકિટના વેચાણ; રેલવે સ્ટેશનો, ટ્રેનના પ્લેટફોર્મ અને ટ્રેનની અંદર સામાજિક અંતર અને અન્ય સલામતીના માપદંડોના અનુપાલન અંગે પણ વિગતવાર માર્ગદર્શિકા બહાર પાડવામાં આવશે
રાજ્યો/ કેન્દ્ર શાસિત પ્રદેશો સાથે સત્તાવાર સંદેશાવ્યવહાર જોવા માટે અહીં ક્લિક કરો
GP/DS
(
પ્રધાનમંત્રીનું કાર્યાલય
પ્રધાનમંત્રી અને અન્ય નેતાઓએ સંસદમાં લંચમાં હાજરી આપી જ્યાં બાજરીની વાનગીઓ પીરસવામાં આવી હતી
પ્રધાનમંત્રી શ્રી નરેન્દ્ર મોદીએ અન્ય નેતાઓ સાથે સંસદમાં લંચમાં હાજરી આપી હતી જ્યાં ભારત 2023ને બાજરીના આંતરરાષ્ટ્રીય વર્ષ તરીકે ઉજવવાની તૈયારી કરી રહ્યું છે ત્યારે બાજરીની વાનગીઓ પીરસવામાં આવી હતી.
એક ટ્વીટમાં, પ્રધાનમંત્રીએ કહ્યું;
"જ્યારે આપણે 2023ને બાજરીના આંતરરાષ્ટ્રીય વર્ષ તરીકે ચિહ્નિત કરવાની તૈયારી કરી રહ્યા છીએ, ત્યારે સંસદમાં એક શાનદાર લંચમાં હાજરી આપી હતી જ્યાં બાજરીની વાનગીઓ પીરસવામાં આવી હતી. તમામ પક્ષકારોની ભાગીદારી જોઈને આનંદ થયો."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પશુ સંવર્ધન, ડેરી અને મત્સ્ય ઉછેર મંત્રાલય
પશુપાલન અને ડેરી વિભાગ 26 નવેમ્બર, 2021ના રોજ "રાષ્ટ્રીય દૂધ દિવસ"ની ઉજવણી કરશે
‘આઈકનીક સપ્તાહ’- વિભાગ દ્વારા આઝાદી કા અમૃત મહોત્સવની સપ્તાહ-લાંબી ઉજવણી રાષ્ટ્રીય દૂધ દિવસની ઉજવણી સાથે સમાપ્ત થશે
કેન્દ્રીય મત્સ્યોદ્યોગ, પશુપાલન અને ડેરી મંત્રી શ્રી પરષોત્તમ રૂપાલા આ પ્રસંગે રાષ્ટ્રીય ગોપાલ રત્ન પુરસ્કાર એનાયત કરશે
ગુજરાત અને કર્ણાટક ખાતે IVF લેબ પણ શરૂ કરવામાં આવશે
પશુપાલન અને ડેરી વિભાગ દ્વારા 26.11.2021ના રોજ ડો. વર્ગીસ કુરિયન ની જન્મ શતાબ્દીની ઉજવણી નિમિત્તે "રાષ્ટ્રીય દૂધ દિવસ"ની ટીકે પટેલ ઓડિટોરિયમ, નેશનલ ડેરી ડેવલપમેન્ટ બોર્ડ  કેમ્પસ, NDDB,આણંદ, ગુજરાત ખાતે સવારે 10:00 વાગ્યાથી બપોરે 2.00 વાગ્યા સુધી ઉજવણી કરવામાં આવશે. નેશનલ ડેરી ડેવલપમેન્ટ બોર્ડ અને ડૉ. કુરિયન દ્વારા બનાવવામાં આવેલી અન્ય સંસ્થાઓ સાથે મળીને આ કાર્યક્રમનું આયોજન કરવામાં આવશે.
‘આઇકોનિક વીક’- વિભાગ દ્વારા આઝાદી કા અમૃત મહોત્સવની સપ્તાહભરની ઉજવણી રાષ્ટ્રીય દૂધ દિવસની ઉજવણી સાથે સમાપ્ત થશે.
સમારોહ દરમિયાન, કેન્દ્રીય પશુપાલન અને ડેરી મંત્રી શ્રી પરષોત્તમ રૂપાલા દેશમાં દેશી ગાય/ભેંસની જાતિના શ્રેષ્ઠ ડેરી ફાર્મર, શ્રેષ્ઠ કૃત્રિમ બીજદાન ટેકનિશિયન અને શ્રેષ્ઠ ડેરી કોઓપરેટિવ સોસાયટી /દૂધ ઉત્પાદક કંપની/ડેરી ફાર્મર પ્રોડ્યુસર ઓર્ગેનાઈઝેશનના વિજેતાઓને રાષ્ટ્રીય ગોપાલ રત્ન પુરસ્કાર એનાયત કરશે.
પ્રતિષ્ઠિત રાષ્ટ્રીય ગોપાલ રત્ન પુરસ્કારોના વિજેતાઓના સન્માન ઉપરાંત, શ્રી પરષોત્તમ રૂપાલા ધામરોડ, ગુજરાત અને હેસરગટ્ટા, કર્ણાટક અને સ્ટાર્ટ-અપ ગ્રાન્ડ ચેલેન્જ 2.0 ખાતે IVF લેબનું ઉદ્ઘાટન/લોન્ચ પણ કરશે.
એમઓએસ ડૉ. મુરુગન અને સંજીવ બલયાન પણ આ પ્રસંગે ઉપસ્થિત રહેશે.
SD/GP/JD
(Visitor Counter : 273
પ્રધાનમંત્રીનું કાર્યાલય
પ્રધાનમંત્રી શ્રીએ જર્મનીના મ્યુનિકમાં ભારતીય સમુદાય સાથે વાતચીત કરી
પ્રધાનમંત્રી શ્રી નરેન્દ્ર મોદીએ મ્યુનિકમાં ઓડી ડોમ ખાતે જર્મનીમાં રહેતા ભારતીય સમુદાયને સંબોધન કર્યું અને તેમની સાથે વાર્તાલાપ કર્યો. જર્મનીના ખૂબ જ સક્રિય અને ઉત્સાહી ભારતીય સમુદાયના હજારો સભ્યોએ આ કાર્યક્રમમાં ભાગ લીધો હતો.
પ્રધાનમંત્રી શ્રી મોદીએ ભારતની વિકાસગાથા પર પ્રકાશ પાડ્યો હતો અને દેશના વિકાસના એજન્ડાને સફળતાપૂર્વક આગળ વધારવા માટે સરકાર દ્વારા લેવામાં આવેલી વિવિધ પહેલોનો ઉલ્લેખ કર્યો હતો. પ્રધાનમંત્રી શ્રી મોદીએ ભારતની સફળતાની ગાથાને આગળ વધારવા અને ભારતની સફળતાના બ્રાન્ડ એમ્બેસેડર તરીકે કામ કરવામાં ભારતીય ડાયસ્પોરાના અમૂલ્ય યોગદાનની પણ પ્રશંસા કરી હતી.
SD/GP/JD
(
પ્રધાનમંત્રીનું કાર્યાલય
ફ્રાન્સના રાષ્ટ્રપતિ સાથે વર્ચ્યુઅલ બેઠકમાં પ્રધાનમંત્રી શ્રી નરેન્દ્ર મોદીની ટિપ્પણી
મહામહિમ, મારા મિત્ર, રાષ્ટ્રપતિ ઇમેન્યુઅલ મેક્રોન
શ્રી પિયુષ ગોયલ, વાણિજ્ય અને ઉદ્યોગ મંત્રી
શ્રી જ્યોતિરાદિત્ય સિંધિયા, નાગરિક ઉડ્ડયન મંત્રી
શ્રી રતન ટાટા, ટાટા ટ્રસ્ટ્સના ચેરમેન
શ્રી એન. ચંદ્રશેખરન, ચેરમેન, ટાટા સન્સ
શ્રી કેમ્પબેલ વિલ્સન, સીઈઓ એર ઇન્ડિયા
શ્રી ગિલાઉમ ફાઉરી, સીઈઓ એરબસ
સૌપ્ર થમ હું આ સીમાચિહ્નરૂપ સમજૂતી માટે એર ઇન્ડિયા અને એરબસને અભિનંદન આપું છું. હું આ કાર્યક્રમમાં જોડાવા બદલ ખાસ કરીને મારા મિત્ર રાષ્ટ્રપતિ મેક્રોનનો આભાર માનું છું.
આ સોદો ભારત અને ફ્રાન્સ વચ્ચેના ગાઢ સંબંધો તેમજ ભારતના નાગરિક ઉડ્ડયન ઉદ્યોગની સફળતા અને મહત્વાકાંક્ષાઓનો પુરાવો છે. આજે આપણું નાગરિક ઉડ્ડયન ક્ષેત્ર ભારતના વિકાસનું અભિન્ન અંગ છે. નાગરિક ઉડ્ડયનને મજબૂત બનાવવું એ અમારી રાષ્ટ્રીય માળખાગત વ્યૂહરચનાનું એક મહત્વપૂર્ણ પાસું છે. છેલ્લાં આઠ વર્ષમાં ભારતમાં એરપોર્ટ્સની સંખ્યા 74થી વધીને 147 થઈ ગઈ છે, લગભગ બમણો વધારો છે. અમારી રિજનલ કનેક્ટિવિટી સ્કીમ નાં માધ્યમથી દેશના દૂર-સુદૂરના ભાગો પણ એર કનેક્ટિવિટીનાં માધ્યમથી જોડાઈ રહ્યા છે, જે લોકોના આર્થિક અને સામાજિક વિકાસને પ્રોત્સાહન આપી રહ્યા છે.
ભારત ટૂંક સમયમાં જ ઉડ્ડયન ક્ષેત્રે વિશ્વનું ત્રીજું સૌથી મોટું બજાર બની જશે. અનેક અનુમાનો મુજબ આગામી 15 વર્ષમાં ભારતમાં જરૂરી વિમાનોની સંખ્યા 2000થી વધુ હશે. આજની ઐતિહાસિક જાહેરાત આ વધતી માગને પહોંચી વળવામાં મદદરૂપ થશે. ભારતનાં 'મેક ઇન ઇન્ડિયા- મેક ફોર ધ વર્લ્ડ' વિઝન હેઠળ એરોસ્પેસ મેન્યુફેક્ચરિંગમાં અનેક નવી તકો ખુલી રહી છે. ગ્રીન ફિલ્ડ અને બ્રાઉન ફિલ્ડ એરપોર્ટ માટે ઓટોમેટિક રૂટ મારફતે 100 ટકા એફડીઆઇની જોગવાઈ કરવામાં આવી છે. એ જ રીતે, ગ્રાઉન્ડ હેન્ડલિંગ સેવાઓ, જાળવણી, સમારકામ અને ઓવરહોલ એટલે કે એમઆરઓમાં પણ 100 ટકા એફડીઆઇને મંજૂરી આપવામાં આવી છે. ભારત સંપૂર્ણ ક્ષેત્ર માટે એમઆરઓનું કેન્દ્ર બની શકે છે. આજે તમામ વૈશ્વિક ઉડ્ડયન કંપનીઓ ભારતમાં હાજર છે. હું તેમને આ તકોનો સંપૂર્ણ લાભ લેવા આમંત્રણ આપું છું.
મિત્રો,
એર ઇન્ડિયા અને એરબસ વચ્ચેની સમજૂતી ભારત-ફ્રાન્સ વ્યૂહાત્મક ભાગીદારી માટે પણ એક મહત્વપૂર્ણ સીમાચિહ્નરૂપ છે. થોડા મહિના પહેલાં ઑક્ટોબર, 2022માં મેં વડોદરામાં ડિફેન્સ ટ્રાન્સપોર્ટ એરક્રાફ્ટ પ્રોજેક્ટના શિલાન્યાસ સમારંભમાં હાજરી આપી હતી. ૨.૫ અબજ યુરોનાં રોકાણથી બની રહેલા આ પ્રોજેક્ટમાં ટાટા અને એરબસની પણ ભાગીદારી છે. મને એ જાણીને પણ આનંદ થયો છે કે ફ્રાન્સની કંપની સફરન એરક્રાફ્ટ એન્જિનની સેવા આપવા માટે ભારતમાં સૌથી મોટી એમઆરઓ સુવિધા સ્થાપિત કરી રહી છે.
અત્યારે ભારત અને ફ્રાન્સ વચ્ચેની ભાગીદારી આંતરરાષ્ટ્રીય વ્યવસ્થા અને બહુપક્ષીય વ્યવસ્થામાં સ્થિરતા અને સંતુલન સુનિશ્ચિત કરવામાં સીધી ભૂમિકા ભજવી રહી છે. ભારત-પ્રશાંત ક્ષેત્રમાં સુરક્ષા અને સ્થિરતાનો મુદ્દો હોય કે પછી વૈશ્વિક ખાદ્ય સુરક્ષા અને સ્વાસ્થ્ય સુરક્ષા, ભારત અને ફ્રાન્સ મળીને સકારાત્મક યોગદાન આપી રહ્યા છે.
રાષ્ટ્રપતિ મેક્રોન,
મને વિશ્વાસ છે કે આ વર્ષે આપણા દ્વિપક્ષીય સંબંધો વધુ ઊંચાઈઓને સ્પર્શશે. ભારતનાં જી20 પ્રમુખપદ હેઠળ આપણને સાથે મળીને કામ કરવાની વધુ તકો મળશે. ફરી એક વાર આપ સૌનો ખૂબ-ખૂબ આભાર અને ખૂબ ખૂબ શુભકામનાઓ.
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોને આજદિન સુધીમાં રસીના 21.80 કરોડ કરતાં વધારે ડોઝ આપવામાં આવ્યા
રાજ્યો/કેન્દ્રશાસિત પ્રદેશો પાસે રસીકરણ માટે હજુ પણ 1.90 કરોડ કરતાં વધારે ડોઝ ઉપલબ્ધ
દેશભરમાં હાથ ધરવામાં આવેલી રસીકરણ કવાયતના ભાગરૂપે, ભારત સરકાર તમામ રાજ્યો તેમજ કેન્દ્રશાસિત પ્રદેશોને કોવિડની રસીના ડોઝ વિનામૂલ્યે આપીને આ સહકાર આપી રહી છે. આ ઉપરાંત, ભારત સરકારે રાજ્યો/કેન્દ્રશાસિત પ્રદેશોને રસીની સીધી જ ખરીદી કરવાની પણ સુવિધા પૂરી પાડી છે. મહામારીના વ્યવસ્થાપન અને નિયંત્રણ માટે ભારત સરકારે તૈયાર કરેલી વ્યાપક વ્યૂહનીતિમાં રસીકરણ અભિયાન એક મહત્વપૂર્ણ અભિન્ન આધારસ્તંભ છે. આ વ્યૂહનીતિમાં અન્ય મુદ્દાઓમાં ટેસ્ટ, ટ્રેક, ટ્રીટ અને કોવિડ માટે યોગ્ય વર્તણૂકનું પાલન સમાવિષ્ટ છે.
દેશભરમાં 1 મે 2021થી ઉદારીકૃત અને પ્રવેગિત કોવિડ-19 રસીકરણ તબક્કા-3ની વ્યૂહનીતિનો અમલ શરૂ કરવામાં આવ્યો છે.
આ વ્યૂહનીતિ હેઠળ, દર મહિને કોઇપણ ઉત્પાદક માટે કેન્દ્રીય દવા લેબોરેટરી  દ્વારા મંજૂર કરવામાં આવેલા કુલ ડોઝમાંથી 50% ડોઝની ખરીદી ભારત સરકાર દ્વારા કરવામાં આવશે. ભારત સરકાર આ તમામ ડોઝ રાજ્ય સરકારોને અગાઉની જેમજ સંપૂર્ણપણે વિનામૂલ્યે આપવાનું ચાલુ રાખશે.
ભારત સરકારે તમામ રાજ્યો/કેન્દ્રશાસિત પ્રદેશોને વિનામૂલ્યે શ્રેણી તેમજ રાજ્યો દ્વારા સીધી પ્રાપ્તિની શ્રેણી, એમ બંને અંતર્ગત આજદિન સુધીમાં રસીના 21.80 કરોડ કરતાં વધારે  ડોઝ પૂરા પાડ્યા છે.
આમાંથી, 22 મે સુધી સરેરાશના આધારે કરવામાં આવેલી ગણતરી અનુસાર બગાડ સહિત 19,90,31,577 ડોઝનો ઉપયોગ કરવામાં આવ્યો છે .
રાજ્યો/કેન્દ્રશાસિત પ્રદેશો પાસે રસીકરણની કામગીરી આગળ વધારવા માટે હજુ પણ કોવિડની રસીના 1.90 કરોડ કરતાં વધારે  ડોઝ ઉપલબ્ધ છે.
આ ઉપરાંત, રસીના 40,650 ડોઝ કામગીરી હેઠળ છે અને આવનારા 3 દિવસમાં રાજ્યો/કેન્દ્રશાસિત પ્રદેશોને તે ઉપલબ્ધ કરાવવામાં આવશે.
SD/GP/JD
(
ઉપરાષ્ટ્રપતિ સચિવાલય
ઉપરાષ્ટ્રપતિએ મિલાદ-ઉન-નબીના પર્વ પર દેશને શુભકામના પાઠવી
ઉપરાષ્ટ્રપતિ શ્રી એમ. વેંકૈયા નાયડુએ લોકોને મિલાદ-ઉન-નબી પર શુભકામના પાઠવી.
તેમનો સંદેશ નીચે મુજબ છે.
“હું પયગંબર મોહમ્મદની જયંતીના રૂપે મનાવવામાં આવનારા મિલાદ-ઉન-નબીના શુભ અવસર પર સમગ્ર દેશવાસીઓને હાર્દિક અભિનંદન અને શુભકામના પાઠવું છું.
પયગંબર સાહેબે માનવ જાતિને કરૂણા, સહનશીલતા અને સાર્વભૌમિક ભાઈચારાનો નેક માર્ગ બતાવ્યો.
હું કામના કરૂં છું કે પયગંબર મોહમ્મદનો ચિરંતન સંદેશ એક ન્યાયપૂર્ણ, દયાશીલ અને સમરસતાપૂર્ણ સમાજનું નિર્માણ કરવામાં આપણું માર્ગદર્શન કરતો રહે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 220